**Kódex podnikateľskej etiky spoločnosti Novo Nordisk**

Obsah

[**Úvodné slovo** 4](#_Toc36803096)

[**Rozsah platnosti** 5](#_Toc36803097)

[**Pozície a zodpovednosti** 5](#_Toc36803098)

[**1.** **Náš záväzok voči podnikateľskej etike** 6](#_Toc36803099)

[**2.** **Ozvime sa** 6](#_Toc36803100)

[**2.1.** **Ako nahlásiť problém** 7](#_Toc36803101)

[**2.2.** **Zákaz odplácania** 7](#_Toc36803102)

[**3.** **Všeobecné informácie o podnikateľskej etike** 7](#_Toc36803103)

[**3.1.** **Úplatkárstvo a neprimerané výhody** 8](#_Toc36803104)

[**3.2.** **Podvod** 8](#_Toc36803105)

[**3.3.** **Knihy a záznamy** 8](#_Toc36803106)

[**3.4.** **Konflikt záujmov** 9](#_Toc36803107)

[**3.5.** **Ochrana osobných údajov** 9](#_Toc36803108)

[**3.6.** **Ľudské práva** 9](#_Toc36803109)

[**3.7.** **Granty, Dary a Sponzorstvo** 9](#_Toc36803110)

[**3.8.** **Komunikácia ohľadom produktov** 10](#_Toc36803111)

[**4.** **Podnikateľská etika v našich spoluprácach** 10](#_Toc36803112)

[**4.1.** **Verejní činitelia** 10](#_Toc36803113)

[**4.2.** **Zdravotnícki pracovníci a zdravotnícke organizácie** 10](#_Toc36803114)

[**4.3.** **Pacienti alebo Organizácie pacientov** 11](#_Toc36803115)

[**4.4.** **Externí zástupcovia** 11](#_Toc36803116)

# **Úvodné slovo**

Vážení kolegovia,

Novo Nordisk Way vysvetľuje, kým sme, kam chceme smerovať a aké hodnoty sú charakteristické pre našu spoločnosť. Tento kódex podnikateľskej etiky je postavený na hodnotách spoločnosti Novo Nordisk; prezentuje jasné očakávania, ako chceme vykonávať našu činnosť a odzrkadľuje záväzok našej spoločnosti podnikať eticky a s integritou. Všetci zdieľame zodpovednosť konať podľa nášho kódexu správania.

Zamestnanci Novo Nordisk zdieľajú záväzok k dodržiavaniu základných desatoro Novo Nordisk Way – nikdy nerobíme kompromisy vo vzťahu ku kvalite a podnikateľskej etike.

„Podnikateľská etika“ je spoločný pojem pre kroky, ktoré uskutočňujme za účelom ochrany Novo Nordisk a našich obchodných partnerov pred konaním, ktoré je akoukoľvek formou korupcie a úplatkárstva. Je to cesta akou vytvoriť dlhodobú obchodnú hodnotu v rámci nášho úsilia spraviť podnikanie Novo Nordisk udržateľným. Dodržiavame jednoduché a jasné pravidlá, zapájame zodpovednosť zúčastnených osôb, naše finančné transakcie transparentne evidujeme v účtovníctve a bojujeme proti korupcii vo všetkých jej formách. Toto je cesta ako preukázať finančnú a sociálnu zodpovednosť.

Je dôležité si uvedomiť, že nie každá situácia, ktorej môžete čeliť je riešená v tomto kódexe správania; ak si nie ste istý ako aplikovať štandardy a hodnoty Novo Nordisk v konkrétnej situácii, prosím spýtajte sa a požiadajte o ďalšie usmernenie.

Prečítajte si prosím tento kódex správania, majte ho na mysli a riaďte sa ním pri Vašom rozhodovaní a konaní.

Tak budete konať v súlade s Novo Nordisk Way.

S úctou,

Kim Bundegaard

Vedúca oddelenia dodržiavania obchodnej etiky a zodpovedná osoba pre ochranu osobných údajov

# **Rozsah platnosti**

Tento kódex je určený pre všetkých zamestnancov spoločnosti Novo Nordisk.

Obchodní partneri, ktorí konajú v našom mene ako externí zástupcovia („EZ“) musia rovnako dodržiavať tento kódex.

# **Pozície a zodpovednosti**

**Zamestnanec**

* Prečítajte si tento kódex správania a aplikujte jeho princípy pri každodennej práci.
* Obráťte sa na Compliance oddelenie včas, ak máte pochybnosti pri riešení otázok etiky a súladu s predpismi. Ozvite sa, a hláste možné alebo skutočné porušenia tohto kódexu správania.
* Oboznamujte kolegov, tretie strany a externé zúčastnené osoby o dodržiavaní etiky Novo Nordisk a jej štandardov a očakávaného správania.

**Vedúci zamestnanec**

* Zabezpečte, aby Vaši podriadení zamestnanci porozumeli tomuto kódexu správania a veďte ich k tomu, aby vykonávali svoju prácu eticky a s etickým zmýšľaním.
* Propagujte „Ozvime sa“ kultúru, v ktorej sú etické dilemy a dilemy dodržiavania predpisov riadne komunikované a riešené. Zabezpečte, aby zamestnanci boli oboznámení s Compliance Hotline linkou.
* Veďte podriadených zamestnancov napr. pomocou modelovania etických rozhodnutí a zabezpečovania etického zmýšľania.
* Prízvukujte svojmu tímu, že výsledky na ktorých záleží, musia byť dosiahnuté správnou cestou.

# **Náš záväzok voči podnikateľskej etike**

**V spoločnosti Novo Nordisk sa zaväzujeme dodržiavať najvyššie etické štandardy podnikateľského správania.**

Pôsobíme na celom svete a rešpektujeme a dodržiavame právne predpisy všade, kde podnikáme. Zameriavame sa napríklad na dodržiavanie všetkých lokálnych a medzinárodných protikorupčných zákonov, nariadení, štandardov, politík a postupov, ktoré sa môžu vzťahovať na naše podnikanie, ako je zákon USA o korupčných praktikách v zahraničí, zákon o úplatkárstve vo Veľkej Británii a hlavné zásady OSN v oblasti podnikania a ľudských práv. Zabezpečujeme tiež dodržiavanie platných farmaceutických predpisov a nariadení upravujúcich predklinické a klinické štúdie, výrobu, distribúciu, marketing a propagáciu našich produktov.

Náš kódex správania slúži ako návod pre etické rozhodovanie. Je postavený na princípe Novo Nordisk Way vždy podnikať zodpovedne. Podnikateľská etika spočíva v bezúhonnom konaní, integrite, rešpektovaní integrity ostatných, a v súlade s medzinárodnými štandardmi pre zodpovedné podnikateľské správanie. Jedným z kľúčových cieľov podnikateľskej etiky je predchádzať korupcii, podvodom a krádežiam vo všetkých jej formách, od vydierania a úplatkárstva až po iné spôsoby vykonávania neprimeraného vplyvu. Sme zodpovední za naše konanie a sme transparentní pri rozhodovaní a postupoch.

V tomto kódexe správania sa podrobnejšie vysvetľuje, čo znamená integrita pre Novo Nordisk a stanovuje sa globálny štandard pre etiku podnikateľského správania. V niektorých krajinách môžu vnútroštátne predpisy, nariadenia, sektorové kódexy alebo miestna firemná politika spoločnosti Novo Nordisk stanoviť špecifické požiadavky, ktoré sú prísnejšie ako tento kódex správania. Ak je to tak, riadime sa prísnejšími pravidlami.

Tento kódex sa vzťahuje na každého, kto podniká za spoločnosť Novo Nordisk alebo v jej mene, vrátane:

* Všetkých zamestnancov
* Výkonného manažmentu a členov predstavenstva/konateľov
* Externých obchodných partnerov, ktorí konajú v mene spoločnosti Novo Nordisk alebo v našom záujme ako externí zástupcovia

Je dôležité si uvedomiť, že v tomto kódexe správania sa nemusí riešiť každá situácia, ktorej čelíte. Ak si nie ste istí, ako sa štandardy alebo hodnoty spoločnosti Novo Nordisk uplatňujú v danej situácii, opýtajte sa nás a požiadajte o ďalšie usmernenie. Ak ste zamestnancom spoločnosti Novo Nordisk, môžete nájsť ďalšiu podporu a pokyny zadaním „BECOMPLIANCE“ vo Vašom prehliadači a zvolením lokality a jazyka. Ak chcete ísť priamo na webovú stránku NNI, napíšte „TheEthicsNavigator“.

Každý jeden z nás je zodpovedný za zabezpečenie dodržiavania najvyšších etických štandardov podnikateľského správania a budeme zodpovední za dodržiavanie našich záväzkov podľa Novo Nordisk Way, tohto kódexu správania a súvisiacich politík a postupov.

# **Ozvime sa**

Novo Nordisk podporuje otvorenú a čestnú kultúru dôvery a integrity. Súčasťou budovania kultúry dôvery je diskutovanie o akýchkoľvek etických problémoch alebo problémoch s dodržiavaním súladu s predpismi, tak aby sme mohli riešiť možné problémy.

Diskutovaním sa o týchto veciach, zamestnanci robia správnu vec a prispievajú k etickej kultúre spoločnosti Novo Nordisk.

Ak si nie ste istí, ako sa naše štandardy alebo hodnoty aplikujú na danú situáciu, alebo máte podozrenie na ich možné porušenie, adresujte svoje pochybnosti a podozrenia prostredníctvom na to určených komunikačných kanálov.

# **Ako nahlásiť problém**

Každý, kto sa dozvie o skutočnom alebo možnom porušení tohto kódexu správania, môže a mal by ho oznámiť. Ak sa cítite komfortne, porozprávajte sa o tom so svojím nadriadeným. Takáto komunikácia môže ľahko vyriešiť veľa problémov. Ak sa necítite komfortne takto postupovať alebo máte pocit, že nie sú uskutočnené vhodné kroky pre vyriešenie problému, prosím kontaktujte:

* Miestne oddelenie pre právne otázky a súlad s predpismi
* Oddelenie dodržiavania podnikateľskej etiky alebo oddelenie pre interný audit skupiny
* Compliance Hotline linku

Zamestnanci aj externí partneri môžu hlásiť problémy na našej Compliance Hotline linke. So všetkými hláseniami sa zaobchádza ako s dôvernými a navyše máte možnosť takéto hlásenie podať anonymne.

Ak chcete kontaktovať našu Compliance Hotline linku, použite tento externý odkaz, ktorý je k dispozícii vo väčšine jazykoch. Zamestnanci spoločnosti Novo Nordisk môžu nájsť kontaktné údaje a ďalšiu podporu zadaním „COMPLIANCEHOTLINE“ vo vašom prehliadači a zvolením lokality a jazyka.

# **Zákaz represívnych opatrení**

V Novo Nordisk nemáme žiadnu toleranciu k odplácaniu sa. Nebudú voči Vám vyvodzované žiadne represívne opatrenia ak:

* Odmietnete urobiť niečo, čo porušuje tento kódex správania, naše požiadavky alebo právne predpisy, aj keď Vaše odmietnutie bude viesť k strate obchodu spoločnosti Novo Nordisk
* V dobrej viere vyjadríte obavy z možného porušenia
* Poskytnete súčinnosť pri vyšetrovaní

Každý, kto postihne zamestnanca za uskutočnenie vyššie uvedených krokov, bude predmetom disciplinárneho opatrenia, ktoré môže viesť až ku skončeniu pracovného pomeru.

# **Všeobecné informácie o podnikateľskej etike**

Zaviazali sme sa podporovať otvorenú a čestnú kultúru dôvery a integrity.

So všetkými zúčastnenými stranami spolupracujeme zodpovedne, eticky a transparentne.

V našich interakciách s pacientmi, zákazníkmi a zúčastnenými stranami sme úprimní a neponúkame, nesľubujeme, neposkytujeme ani neprijímame nič hodnotné s úmyslom nevhodným spôsobom ovplyvniť ich rozhodnutie alebo získať nespravodlivú výhodu. Nedovoľujeme ostatným, aby v našom mene dávali úplatky. Platí to pre všetky interakcie s našimi zúčastnenými stranami.

Dodržiavanie právnych predpisov a medzinárodných štandardov zodpovedného podnikateľského správania vedie k dôvere v našu kultúru integrity. Dodržiavame všetky právne predpisy, nariadenia, politiky, štandardy a postupy, ktoré sa vzťahujú na naše podnikanie.

Pamätajte, že na tom, ako nás ostatní vnímajú záleží. Vaše správanie môže byť považované za úplatok alebo za nevhodnú výhodu bez ohľadu na Váš úmysel.

# **Úplatkárstvo a neprimerané výhody**

V spoločnosti Novo Nordisk pri podnikaní postupujeme spravodlivo, zodpovedne, eticky a transparentne.

Nepodplácame ani neposkytujeme neprimerané výhody. Úplatky a neprimerané výhody môžu byť peňažné, ako sú platby v hotovosti alebo nezákonné poskytnutie zliav. Môžu však zahŕňať aj nepeňažné položky ako sú neprimerané dary, produkty, pohostenie a stravovanie, cestovanie a ubytovanie, alebo iné položky alebo služby, ktoré v konečnom dôsledku znamenajú prevod hodnoty výmenou za osobitnú protihodnotu. Majte na pamäti, že ak poskytnete alebo prijmete dary, pohostenie alebo službu v interakciách s tretími stranami a externými zúčastnenými stranami, môže to viesť ku konfliktu záujmov a môže sa to považovať za úplatok alebo neprimeranú výhodu. Napriek tomu, oprávnené podnikateľské výdavky na veci, ako sú strava, cestovanie a ubytovanie alebo napríklad vzorky produktov, môžu byť výslovne povolené vnútroštátnymi právnymi predpismi, nariadeniami a politikou spoločnosti v závislosti od príjemcu a okolností.

Nezáleží na tom, či použijete svoje vlastné finančné prostriedky alebo prostriedky spoločnosti Novo Nordisk na zaplatenie úplatku alebo poskytnutie neprimeranej výhody, alebo tak urobíte prostredníctvom tretej strany. Všetky sú proti tomuto kódexu správania.

Spoločnosť Novo Nordisk zakazuje platby za uľahčenie vybavenia záležitosti na celom svete. Uľahčujúca platba vo všeobecnosti znamená akýkoľvek neoficiálny prevod hodnoty verejnému činiteľovi za výkon bežných verejných činností.

# **Podvod**

Zaviazali sme sa predchádzať podvodom a odhaľovať ich - netolerujeme žiadne podvody v prospech ani proti spoločnosti Novo Nordisk, žiadnemu z našich obchodných partnerov ani vládnym subjektom.

Podvod vo všeobecnosti znamená úmyselné zavádzanie osoby alebo spoločnosti, aby neoprávnene získala neoprávnenú výhodu, napríklad peniaze, majetok alebo služby:

* krádež finančných prostriedkov, zásob alebo iného majetku od spoločnosti Novo Nordisk, vrátane falošných správ o výdavkoch
* manipulácia s účtovnými informáciami alebo účtovnými závierkami
* zneužitie alebo falšovanie akéhokoľvek dokumentu (napríklad záznamov, údajov, účtov, nárokovateľných výdavkov alebo zmlúv).

# **Knihy a záznamy**

Zabezpečujeme integritu našich obchodných transakcií udržiavaním usporiadaných, presných a úplných dokumentov a záznamov.

Záznamy ako faktúry, výdavky na zamestnancov a akýkoľvek prevod hodnoty na spoločnosť, organizáciu alebo jednotlivca mimo skupiny Novo Nordisk by mali odrážať povahu podnikateľského účelu, obchodnej transakcie, byť pravdivé, úplné a nezmenené.

# **Konflikt záujmov**

Naše rozhodnutia sú založené na tom, čo je najlepšie pre Novo Nordisk a našich pacientov, namiesto akejkoľvek osobnej výhody.

Rozhodujeme sa jedine na základe objektívnych kritérií a profesionálneho úsudku a nikdy nie sme nepriaznivo ovplyvňovaní našimi osobnými, sociálnymi, finančnými alebo politickými záujmami. Napríklad by sme sa mali vyhnúť účasti v klinických štúdiách a neintervenčných štúdiách Novo Nordisk ako subjekt skúšania.

Konanie na základe konfliktu záujmov v rozpore s odborným rozhodovaním môžu ohroziť našu dobrú povesť postavenú na úprimnosti a nestrannosti.

# **Ochrana osobných údajov**

Rešpektujeme osobné údaje ktoré získavame od našich zamestnancov, pacientov, zdravotníckych pracovníkov („ZP“) a iných zainteresovaných strán. Zaviazali sme sa dodržiavať všetky príslušné právne predpisy týkajúce sa ochrany osobných údajov.

Pokiaľ spracúvate osobné údaje v rámci svojho pracovného pomeru v spoločnosti Novo Nordisk, ste povinní:

* Využiť osobné údaje len nevyhnutnom rozsahu
* Informovať osoby o tom, ako sú ich osobné údaje spracúvané, ak to vyžadujú vnútroštátne právne predpisy alebo nariadenia
* Zdieľať osobné údaje len s tými osobami, ktoré ich potrebujú
* Uchovávať osobné údaje v bezpečí
* Vymazávať osobné údaje, pokiaľ ich ďalej už nepotrebujete

Zamestnanci spoločnosti Novo Nordisk môžu nájsť ďalšiu podporu zadaním „PERSONALDATA“ vo Vašom prehliadači. V prípade, že chcete ísť priamo na webovú stránku NNI, napíšte „TheEthicsNavigator“.

# **Ľudské práva**

Rešpektujeme medzinárodne uznávané ľudské práva. Naša úloha je zabrániť porušovaniu ľudských práv našich zamestnancov, pacientov, pracovníkov našich dodávateľských reťazcov, komunít alebo iných zúčastnených strán. Usilujeme o predchádzanie nepriaznivých dopadov na ľudské práva a o zabraňovanie porušovania ľudských práv voči osobám, s ktorými pracujeme buď v rámci svojich vlastných podnikateľských operácii alebo prostredníctvom obchodných vzťahov. Podporujeme pozitívne a inkluzívne pracovné prostredie, ktoré rešpektuje jednotlivca a je bez akejkoľvek diskriminácie alebo obťažovania.

# **Granty, Dary a Sponzorstvo**

Sme spoločensky zodpovední. Spolupracujeme a poskytujeme príspevky alebo finančnú podporu organizáciám na podporu zdravotnej starostlivosti, lekárskeho vzdelania, výskumu alebo iných iniciatív v sociálnej oblasti, z ktorých majú úžitok pacienti, ľudia a komunity, alebo životné prostredie, v súlade s naším obchodným princípom Triple Bottom Line, čím podporujeme dlhodobé záujmy spoločnosti Novo Nordisk.

Nikdy neponúkame ani nedávame príspevky, za účelom neoprávneného ovplyvňovania príjemcov alebo podrývania ich nezávislosti. Podpora nesmie byť spojená alebo podmienená minulým, súčasným alebo budúcim predpísaním, kupovaním alebo odporúčaním akéhokoľvek produktu Novo Nordisk.

# **Komunikácia ohľadom produktov**

Komunikujeme so ZP o našich produktoch, aby sme podporovali ich použitie na základe správnych informácií, a aby boli schopní konať v najlepšom záujme a v prospech zdravia pacientov.

Ochrana zdravia pacientov je hlavným účelom pravidiel propagácie medicínskych produktov. Naše produkty propagujeme na použitie, ktoré bolo schválené príslušným regulačným orgánom a to spôsobom, ktorý je pravdivý, presný, nezavádzajúci, vyvážený a ktorý je v súlade so schváleným označením produktu. Propagácia akéhokoľvek produktu bez schváleného označenia na produkte je zakázaná.

Podporujeme výmenu vedeckých informácií o našich produktoch s cieľom zabezpečiť úplnú informovanosť lekárskej komunity, vrátane poskytovania informácií o novom vývoji, bezpečnosti produktov a dodržiavania určitých právnych predpisov a nariadení, napríklad zverejňovania výsledkov klinických testov.

# **Podnikateľská etika v našich interakciách**

# **Verejní činitelia**

S verejnými činiteľmi komunikujeme v súlade s princípmi etiky, zodpovednosti a transparentnosti. Za žiadnych okolností neponúkame verejným činiteľom nič cenné, čo by ich mohlo nevhodne ovplyvňovať.

Pojem verejný činiteľ v sebe zahŕňa politikov, úradníkov a ďalších zamestnancov vládnych orgánov, ich oddelení, agentúr alebo zástupcov v spoločnostiach, ktoré vlastní v plnom rozsahu alebo aspoň z časti vláda (štát) alebo medzinárodné vládne organizácie. Väčšinu lekárskeho a vedeckého personálu možno taktiež subsumovať pod pojem verejný činiteľ, pokiaľ pracujú v nemocniciach, klinikách, univerzitách alebo iných zariadeniach, ktoré sú vo vlastníctve štátu. V mnohých krajinách sú zdravotnícki pracovníci považovaní za verejných činiteľov.

Je veľmi dôležité si uvedomiť, že všetky naše interakcie s verejnými činiteľmi v krajinách, v ktorých vykonávame naše činnosti sú v súlade s prísnymi medzinárodnými a vnútroštátnymi predpismi.

# **Zdravotnícki pracovníci a zdravotnícke organizácie**

Veríme, že všetky interakcie so ZP a zdravotníckymi organizáciami („ZO“) majú zásadný a pozitívny vplyv na kvalitu liečby pacienta a budúce inovácie.

Sme viazaní najvyššími etickými štandardmi a vykonávaním našich činností v súlade s aplikovateľnými právnymi predpismi a nariadeniami vo všetkých aspektoch vzťahu s ZP a ZO.

Pojem ZP a ZO zahŕňa členov lekárskych, zubárskych, farmaceutických, ošetrovateľských profesií alebo inú osobu či entitu, ktorá počas vykonávania svojich pracovných činností môže predpísať, zakúpiť, zásobovať, odporúčať alebo spravovať medicínsky produkt.

So ZP a ZO prichádzame do styku v mnohých prípadoch, vrátane nášho výskumu a rozvojových činností, komunikácie ohľadom medicínskych informácii, vzdelávacích iniciatív a reklamných aktivít za účelom poskytnutia, výmeny alebo získania iných vedeckých alebo vzdelávacích informácií.

Všetky tieto interakcie musia byť založené na platných vedeckých alebo podnikateľských účeloch a v súlade s aplikovateľnými právnymi predpismi a sektorovými kódexami.

Nikdy nedávame ani neponúkame ZP a ZO nič cenné za účelom ovplyvnenia ich rozhodnutí ohľadom kúpy alebo predpisovania a dodržiavame všetky právne predpisy a nariadenia týkajúce sa transparentného reportingu. Cenové ústupky, zľavy, tovary zdarma alebo rabaty môžu byť poskytované v rozsahu, ktorý je povolený vnútroštátnymi právnymi predpismi alebo nariadeniami.

# **Pacienti alebo Organizácie pacientov**

V Novo Nordisk sa sústredíme na to, čo je najlepšie pre pacienta. S informáciami o pacientovi nakladáme s rešpektom a ochraňujeme ich dôvernosť.

Výmenu informácií a hodnotných náhľadov od pacientov a organizácií pacientov považujeme za zásadné z hľadiska neustáleho zlepšovania našich produktov, liečby a starostlivosti o pacientov. Riadime sa zásadou, že podnikateľský prístup zameraný na pacienta si vyžaduje pravidelné a systematické zapájanie pacientov do procesu a dialóg s nimi.

Podporujeme posilňovanie vplyvu pacienta a spolupracujeme s organizáciami pacientov a ďalšími relevantnými zúčastnenými stranami s cieľom zlepšiť prevenciu, liečbu a prístup ku kvalitnej starostlivosti o ľudí, ktorí trpia chronickými chorobami.

Interakcie s pacientami a organizáciami pacientov vykonávame v súlade s vnútroštátnymi a medzinárodnými aplikovateľnými právnymi predpismi. V našich interakciách s pacientami a organizáciami pacientov zabezpečujeme transparentnosť, komplexnosť a vysoké etické štandardy. Zároveň rešpektujeme aj kódexy vytvorené organizáciami pacientov a taktiež ich nezávislosť.

# **Externí zástupcovia**

Veríme, že vytváranie partnerstiev s inými je nevyhnutné na dosiahnutie nášho cieľu vytvárať inovatívne a konkurencieschopné riešenia pre potreby pacientov.

Sme zástancovia vysokých etických štandardov a toto taktiež požadujeme od našich zástupcov, ktorí vykonávajú svoje činnosti v našom mene alebo v našom záujme. Podporujeme ich v tom, aby to isté požadovali od svojich obchodných partnerov.

Osobitný dôraz sa kladie na externé spoločnosti alebo jednotlivcov, ktorí zastupujú Novo Nordisk v dôležitých obchodných záležitostiach, t.j. poskytujú určité služby a tým konajú v mene alebo v záujme Novo Nordisk voči verejným činiteľom, ZP, ZO, pacientom a organizáciám pacientov. Niektoré z týchto služieb súvisia s lobovaním, marketingom, reklamnými aktivitami v našom mene, programom na podporu pacientov alebo organizovaním vzdelávacích stretnutí s ZP.

Tieto spoločnosti alebo jednotlivcov označujeme ako externých zástupcov (EZ). Pred uzavretím dohody s EZ vykonávame proces vyhodnotenia jeho integrity. Ak EZ poruší tento kódex, spoločnosť Novo Nordisk požiada o okamžité konanie a v prípade potreby ukončí obchodný vzťah, ak je to potrebné.